钦定古今图书集成/明伦汇编/宫闱典/第010卷 > 《内中御侍以下贺太皇太后冬至词语》
## 钦定古今图书集成/明伦汇编/宫闱典/第010卷 > 《内中御侍以下贺太皇太后冬至词语》

前人

伏以消长有时，候微阳之来复；贤愚同庆，知君子之
汇征。德化所加，神人并应。恭惟太皇太后陛下，睿明
天纵，慈俭“身先。振河岳以不倾，地无私载；顺阴阳而
自化，天且不违。成功已陋于汉、唐，谕德盖高于任、姒。
大有上吉，方获助于三灵；既醉太平，当纯备于五福。”
妾等职参长御，心奉慈闱。庆阳德之方来，愿天寿之
平格